Elisabeth Cruciger

Elisabeth Cruciger  (født 1500 i Meseritz, død 2. mai 1535 i Wittenberg)  var en tysk adelig nonne. Hun tilhørte kretsen rundt Luther, og ble reformasjonens første kvinnelige salmedikter. 

Hun vokste opp i et premonstratenserkloster, og forlot dette i 1522, etter å ha blitt introdusert for reformasjonens tanker. Hun giftet seg i 1524 med Luthers venn Caspar Cruciger den eldre, som i 1528 ble professor ved Universitetet i Wittenberg. De fikk sønnen Caspar Cruciger den yngre. Hun er representert med én salme i Norsk Salmebok og Norsk salmebok 2013: Guds Son i krubba funnen, oversatt av Bernt Støylen. 

Referanser

 Eksterne lenker 
 Leif Haugens salmeblogg

Kategori:Tyske salmediktere
Kategori:Tyske premonstratensere
Kategori:tyske katolske ordenssøstre og nonner
Kategori:Personer fra Świdwin fylke